CELEX: 62014CN0241
Language: el
Date: 2014-05-16 00:00:00
Title: Υπόθεση C-241/14: Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 16 Μαΐου 2014 — Roman Bukovansky κατά Finanzamt Lörrach

8.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 303/8
            
         Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 16 Μαΐου 2014 — Roman Bukovansky κατά Finanzamt Lörrach
   (Υπόθεση C-241/14)
   2014/C 303/11
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Baden-Württemberg
   
      Διάδικοι στην υπόθεση της κύριας δίκης
   
   
      Προσφεύγων: Roman Bukovansky
   
      Καθού: Finanzamt Lörrach
   
      Προδικαστικό ερώτημα
   
   Έχουν οι διατάξεις της Συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων (1), της 21ης Ιουνίου 1999 (BGBl. II 2001, 810 επ.), η οποία κυρώθηκε με νόμο από το Bundestag [ομοσπονδιακή Κάτω Βουλή] στις 2 Σεπτεμβρίου 2001 (BGBl II 2001, σ. 810) και τέθηκε σε ισχύ την 1η Ιουνίου 2002, ιδίως το προοίμιό της, τα άρθρα 1, 2, 21, καθώς και τα άρθρα 7, 9 του παραρτήματος I, την έννοια ότι απαγορεύουν να υποβάλλεται, κατά το άρθρο 4, παράγραφος 4, της Συμβάσεως μεταξύ της Ομοσπονδιακής Δημοκρατίας της Γερμανίας και της Ελβετικής Συνομοσπονδίας για την αποφυγή της διπλής φορολογίας (DBA-Schweiz 1971/2002) σε συνδυασμό με το άρθρο 15a, παράγραφος 1, τέταρτο εδάφιο, της DBA-Schweiz 1971/2002, στη γερμανική φορολογία εργαζόμενος ο οποίος μετακόμισε από την ημεδαπή στην Ελβετία, δεν έχει την ελβετική ιθαγένεια και από της εισόδου του στην Ελβετία είναι, όπως αποκαλείται, κατ’ αντίστροφη φορά μεθοριακός εργαζόμενος σύμφωνα με το άρθρο 15a, παράγραφος 1, της DBA-Schweiz 1971/2002;
   
      (1)  ΕΕ L 114, σ. 6.